ผมให้แฟนกินยาคุมแบบ 28 เม็ด วันที่่2ของประจำเดือน แล้วผ่านไป 1 อาทิตย์ผมหลั่งใน พอเข้าอาทิตย์ที่ 2 ผมหลั่งในอีกรอบ แล้วล่าสุดกินเม็ดสุดท้ายก่อนจะกินเม็ดแป้ง มีเลือดออก ใช่ประจำเดือนไหมครับ
สวัสดีค่ะ หากได้เริ่มทานยาคุมกำเนิดในวันที่ 2 ของการมีประจำเดือนมา ยาคุมกำเนิดก็จะออกฤทธิ์ในการป้องกันการตั้งครรภ์ได้ทันที โดยจะช่วยป้องกันการตั้งครรภ์ได้มากกว่า 99%ส่วนเลือดที่ออกในขณะที่ยังทานยาคุมเม็ดที่เป็นฮอร์โมนอยู่ ไม่ถือเป็นประจำเดือน แต่อาจเกิดจากผลข้างเคียงของยาคุมกำเนิดที่ทำให้มีเลือดออกกะปริดกะปรอยได้ โดยเฉพาะยาคุมกำเนิดชนิดที่มีฮอร์โมนต่ำ หรือเกิดจากการทานยาคุมไม่ตรงเวลา มีการลืมทานยาบางวันก็ได้ และหลังจากนี้ เมื่อทานยาคุมหมดเม็ดที่เป็นฮอร์โมนแล้ว เมื่อเริ่มทานเม็ดแป้ง ก็ควรจะมีประจำเดือนมาด้วย จึงจะแสดงว่าไม่ได้มีการตั้งครรภ์เกิดขึ้นค่ะ และเมื่อทานจนครบ 28 เม็ด ก็ให้เริ่มทานแผงหใม่ต่อไปได้เลยค่ะ